काजोल और अजय देवगन की बेटी न्यासा देवगन अक्सर चर्चा में रहती हैं। इसी बीच पहली बार काजोल ने बेटी के बॉलीवुड डेब्यू को लेकर बात की है। हाल ही में काजोल से न्यासा देवगन के फिल्मों में डेब्यू को लेकर एक सवाल पूछा गया तो उन्होंने कड़ी प्रतिक्रिया दी है। उन्होंने कहा कि मीडिया और अन्य लोगों को न्यासा से थोड़ी दूरी बनानी चाहिए और उसे स्पेस देना चाहिए।
दरअसल काजोल मुंबई में शनिवार को दादासाहेब फाल्के एक्सीलेंस अवॉर्ड 2019 के दौरान मीडिया से मुखातिब हुई थीं। दादासाहेब फाल्के अवॉर्ड पाकर अपनी काजोल ने कहा, 'यह मेरे लिए बहुत मायने रखता है। जब भी आपको अवॉर्ड मिलता है तो आपको बहुत खुशी होती है। मैं ज्यूरी की शुक्रगुजार हूं।' इसी दौरान कालोज ने न्यासा के बारे में बात की। काजोल ने कहा, 'वह अभी बस 16 साल की है। मेरे ख्याल से आपको (मीडिया) उसे एक ब्रेक और थोड़ा स्पेस देना चाहिए। हाल ही में उसने अपना 16वां जन्मदिन मनाया है। अभी वह 10वीं कक्षा में है और अपनी बोर्ड परीक्षा की तैयारी कर रही है।'